internet vaartha 650 Views
న్యూఢిల్లీ : విరాట్‌ కోహ్లీ ఎవరు? అని ప్రశ్నించిన ఆస్ట్రేలియా లెగ్‌ స్పిన్నర్‌ అడమ్‌ జంపా పైన సామాజిక అనుసంధాన వేదికలో విమర్శలు వెల్లువెత్తుతున్నాయి. గతంలో మరియా షరపోవా కూడా కోహ్లీ ఎవరు అని ప్రశ్నించి విమర్శల పాలయింది. తాజాగా ఆడమ్‌ జంపా కోహ్లీ ఎవరూ అని అడిగాడు. కోహ్లీతో పాటు రాయల్‌ చాలెంజర్స్‌ బెంగళూరు మరో ఆటగాడు డివిలియర్స్‌లను ఉద్దేశించి వారు ఎవరు అని అడమ్‌ జంపా ప్రశ్నించాడు. కాగా రౖౖెజింగ్‌ పుణే సూపర్‌ జెయింట్స్‌పై కోహ్లీ, డివిలియర్స్‌లు బాగా ఆడారు. దీంతో ఆస్ట్రేలియా బౌలర్‌ కేస్‌ రిచర్డ్‌సన్‌ ట్విట్టర్‌లో డివిలియర్స్‌,కోహ్లీ పోటోలను సామాజిక అనుసంధాన వేదిక ట్విటర్‌లో ఉంచాడు. ఈ ఫో టోలను చూసిన జంపా ఆ ఇద్దరు ఆటగాళ్లు ఎవరు అని ప్రశ్నించాడు.అడమ్‌ జంపా ట్వీట్‌ పైన విమ ర్శలు వెల్లువెత్తాయి. దీతో అతను తన ట్వీట్‌ను తొలగించాడు. అదే సమయంలో రిచర్డ్‌సన్‌ ఆసక్తికర సమాధానంతో కౌంటర్‌ ఇచ్చాడు. ఇషాంత్‌ శర్మను అడుగు అని గట్టిగా సమాధానం ఇచ్చాడు. బెంగళూరు – పుణే మ్యాచ్‌లో ఇషాంత్‌శర్మ నాలుగు ఓవర్లు వేసి 47 పరుగులు ఇచ్చాడు. ఒక్క వికెట్‌ కూడా తీయలేదు. దీంతో ఇషాంత్‌ శర్మను అడుగు అని ఘాటైన కౌంటర్‌ ఇచ్చాడు. కాగా ఆడమ్‌ జంపా పైన ట్విటర్‌లో విమర్శలు వెల్లువెత్తాయి.